**Návrh**

**Všeobecne záväzné nariadenie**

**Obce Richvald**

 **č. /2021**

**o miestnych daniach – daň za psa, daň za ubytovanie, daň za užívanie verejného priestranstva, predajné automaty nevýherne hracie prístroje na kalendárny rok 2022**

Návrh vyvesený dňa: 05.11.2021

VZN schválené dňa:

VZN zvesené dňa:

VZN účinné od: 01.01.2022

Obecné zastupiteľstvo v Richvalde na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v y d á v a  pre územie obce Richvald:

**Všeobecne záväzné nariadenie**

**Obce Richvald**

 **č. /2021**

**o miestnych daniach – daň za psa, daň za ubytovanie, daň za užívanie verejného priestranstva, predajné automaty nevýherne hracie prístroje na kalendárny rok 2022**

**Základné ustanovenie**

1) Obecné zastupiteľstvo v Richvalde podľa § 11 ods. 4, písm. d) zákona č. 369/1990 Zb. o obecnom zriadení neskorších predpisov **r o z h o d l o**, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady **zavádza** s účinnosťou od **1.1.2022 daň za psa, daň za užívanie verejného priestranstva, daň za predajné automaty a daň za nevýherné hracie prístroje.**

2) Toto všeobecne záväzné nariadenie upravuje podmienky určovania a vyberania dane za psa, za ubytovanie, za užívanie verejného priestranstva, za predajné automaty a nevýherné hracie prístroje.

**1. DAŇ ZA PSA**

**Čl. I**

**Predmet dane**

**1)** Predmetom dane za psa je pes starší ako 6 mesiacov chovaný fyzickou alebo právnickou osobou.

2) Predmetom dane za psa nie je :

1. pes chovaný na vedecké a výskumné účely,
2. pes umiestnený v útulku zvierat,
3. pes so špeciálnym výcvikom na sprevádzanie nevidomej osoby,
4. pes so špeciálnym výcvikom, ktorého vlastní občan s ťažkým zdravotným postihnutím.

**Čl. II**

**Daňovník**

Daňovníkom je fyzická alebo právnická osoba, ktorá je :

1. vlastníkom psa
2. držiteľom psa, ak sa nedá preukázať, kto psa vlastní.

**Čl. III**

**Základ dane**

Základom dane je počet psov.

**Čl. IV**

**Sadzba dane**

Sadzba dane za jedného psa a kalendárny rok je v obci Richvald :

1. **6,00 €** za každého psa,

**Čl. V**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

**Čl. VI**

**Oznamovacia povinnosť a platenie dane**

1) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti.

2) Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.

V ďalších zdaňovacích obdobiach je daň za zdaňovacie obdobie splatná bez vyrubenia do 31. januára tohto zdaňovacieho obdobia.

3) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

**Čl. VII**

**Správca dane**

Miestne príslušnou obcou je obec, na ktorej území je pes chovaný.

**2. DAŇ ZA UŽÍVANIE VEREJNÉHO PRIESTRANSTVA**

**Čl. I**

**Predmet dane**

1) Predmetom dane za užívanie verejného priestranstva je osobitné užívanie verejného priestranstva.

2) Verejným priestranstvom sú verejne prístupné pozemky vo vlastníctve obce (ulica, cesta, chodník a verejná zeleň).

3) Osobitným užívaním verejného priestranstva sa rozumie:

a) umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky a podobne.

b) Trvalé parkovanie vozidiel, samostatne stojace garáže a samostatné stavby hromadných garáži a stavby určené alebo používané na tieto účely, postavené mimo bytových domov a podobne.

Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.

**Čl. II**

**Daňovník**

Daňovníkom je fyzická alebo právnická osoba, ktorá verejné priestranstvo užíva.

**Čl. III**

**Základ dane**

Základom dane za užívanie verejného priestranstva je výmera užívaného verejného priestoru v m² .

**Čl. IV**

**Sadzba dane**

Sadzbu dane za užívanie verejného priestranstva je  **za každý aj začatý m2 osobitne užívaného verejného priestranstva a za každý aj začatý deň:**

**a) 0,332 €** zaumiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky a podobne.

**b) 0,01 €** zatrvalé parkovanie vozidiel, samostatne stojace garáže a samostatné stavby hromadných garáži a stavby určené alebo používané na tieto účely, postavené mimo bytových domov a podobne.

**Čl. V**

**Vznik a zánik daňovej povinnosti**

1.Daňová povinnosť vzniká dňom začatia užívania verejného priestranstva a zaniká dňom ukončenia užívania verejného priestranstva.

2. Obec vyrubí daň rozhodnutím, vyrubená daň je splatná do 15 dní odo dňa nadobudnutia právoplatnosti.

**Čl. VI**

**Správca dane**

Miestne príslušnou obcou je obec, na ktorej území sa užívané verejné priestranstvo nachádza.

**3. DAŇ ZA PREDAJNÉ AUTOMATY**

**Čl. I**

**Predmet dane**

Predmetom dane za predajné automaty sú prístroje, ktoré vydávajú tovar za odplatu.

**Čl. II**

**Daňovník**

Daňovníkom je fyzická alebo právnická osoba, ktorá predmetné automaty prevádzkuje.

**Čl. III**

**Základ dane**

Základom dane je počet predajných automatov.

**Čl. IV**

**Sadzba dane**

1) Sadzba dane za predajné automaty je :

1. **20,00 €** ročne za predajný automat obsahujúci v skladbe ponúkaného tovaru najviac 10 druhov tovarov,
2. **35,00 €** ročne za predajný automat ponúkajúci v skladbe viac ako 10 druhov tovaru,
3. **66,00 €** ročne za automat ponúkajúci v skladbe tovaru alkoholické nápoje a tabakové výrobky.

**Čl. V**

**Vznik a zánik daňovej povinnosti**

1. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.

**Čl. VI**

**Oznamovacia povinnosť a platenie dane**

1) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti.

2) Obec daň vyrubí rozhodnutím, vyrubená daň je splatná do 15 dní odo dňa nadobudnutia právoplatnosti.

3) V ďalších zdaňovacích obdobiach je daň za zdaňovacie obdobie splatná bez vyrubenia do 31. januára tohto zdaňovacieho obdobia.

4) Ak daňová povinnosť zanikne v priebehu zdaňovacieho obdobia a daňovník túto skutočnosť oznámi správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia.

**Čl. VII**

**Správca dane**

Miestnou príslušnou obcou je obec, na ktorej území sa predajné automaty prevádzkujú.

**4. DAŇ ZA NEVÝHERNÉ HRACIE PRÍSTROJE**

**Čl. I**

**Predmet dane**

1) Miestnou daňou za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti.

2) Nevýherné hracie prístroje sú :

1. elektronické prístroje na počítačové hry,
2. mechanické prístroje, elektronické prístroje, automaty a iné zariadenia na zábavné hry.

**Čl. II**

**Daňovník**

Daňovníkom je fyzická alebo právnická osoba, ktorá nevýherné hracie prístroje prevádzkuje.

**Čl. III**

**Základ dane**

Základom dane je počet nevýherných hracích prístrojov.

**Čl. IV**

**Sadzba dane**

Sadzba dane za jeden nevýherný hrací prístroj je ročne  **35,00 €.**

**Čl. V**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie

**Čl. VI**

**Oznamovacia povinnosť a platenie dane**

1) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti.

2) Obec vyrubí daň rozhodnutím, daň je splatná do 15 dní odo dňa nadobudnutia právoplatnosti.

 3) V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.

3) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti , správca dane vráti pomernú časť dane za zostávajúce zdaňovacie obdobie, za ktoré bola daň zaplatená.

**Čl. VII**

**Správca dane**

Miestnou príslušnou obcou je obec, na ktorej území sa nevýherné hracie prístroje prevádzkujú.

**Čl. VIII**

**Záverečné ustanovenia**

1) Obecné zastupiteľstvo v Richvalde sa na tomto návrhu Všeobecne záväznom nariadení o  o miestnych daniach - daň za psa, daň za ubytovanie, daň za užívanie verejného priestranstva, predajné automaty, nevýherné hracie prístroje na kalendárny rok 2021 uznieslo dňa.............a bolo schválené uznesením Obecného zastupiteľstva č. /2021. V ostatnom sa miestne dane riadia príslušnými ustanoveniami zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.

2) Týmto sa ruší VZN č. 4/2020 o miestnych daniach a miestnom poplatku za komunálne odpady a drobné stavebné odpady

3) Toto Všeobecne záväzné nariadenie nadobúda **účinnosť dňom 1.1.2022.**

Mgr. Zuzana Germanová

 starostka obce